Diari Oficial de la Generalitat Valenciana


Sumari del DOGV 3945, del 22-02-2001 (2001/1081)

Notificació de la Resolució del recurs ordinari núm. R-197/1998.
----------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1081


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució del recurs ordinari núm. R-197/1998. [2001/X1081]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Rosa María Cremades Grau, carrer de Jaume II núm. 2-20 (46063 Tavernes de la Valldigna), la Resolució del recurs ordinari amb el número de ref. interna R-197/1998.
  
Examinat el recurs ordinari formulat per la senyora Rosa María Cremades Grau, contra resolució del Servei Territorial d'Arquitectura i Habitatge de València, en l'expedient de sol·licitud de visat i d'ajudes econòmiques directes, per a l'adquisició protegida d'un habitatge de preu taxat núm.46/1T/1910/1997/238.
  
Antecedents de fet
  
Primer. La interessada, adquirent d'un habitatge lliure usat, mitjançant escriptura de compravenda de data 7 de juliol de 1997, va presentar en el Servei Territorial d'Arquitectura i Vivenda de València, sol·licitud de visat i d'ajudes econòmiques directes el dia 29 d'agost del dit any.
  
Segon. A la vista de la documentació presentada i segons el que estableix l'article 8 1.a) del Reial Decret 2.190/1995, de 28 de desembre, i article 9.1 a) del Decret 113/1996, de 5 de juny, del Govern Valencià, en relació amb els articles 6.B 6.C de l'Ordre d'1 d'agost, del conseller d'Obres Públiques, Urbanisme i Transports, el Servei Territorial dicta resolució en què denega les ajudes econòmiques sol·licitades per estimar que els interessats són titulars del domini o d'un dret real d'ús o gaudi sobre algun habitatge lliure en la mateixa localitat en què se situa l'habitatge objecte de l'actuació protegible i el valor de mercat de l'habitatge lliure esmentat és superior al 20% del preu d'aquell.
  
Tercer. Contra aquesta resolució, la part interessada, interposa recurs ordinari dins del termini i en la forma escaient, amb les al·legacions i documentació que consten en aquest, i que es donen per reproduïdes a fi de ser breus.
  
Fonaments de dret
  
Primer. Aquesta Direcció General és competent per a la resolució del present recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (Llei de RJAAPP i del PAC), com pel que estableix el Decret 225/1999, de 15 de desembre, del Govern Valencià (DOGV núm. 3.648, de 20 de desembre).
  
Segon. El que disposa els articles 107, 110, 114, 115, 116 i 117, de la Llei de RJAAPP i del PAC, quant a l'admissió i tramitació del recurs ordinari.
  
Tercer. De conformitat amb el que estableix l'article 8.1.a) del RD 2.190/1995, de 28 de desembre, sobre mesures de finançament d'actuacions protegibles en matèria d'habitatge del Pla 1996-1999, i l'article 9.1a) del D. 113/1996, de 5 de juny, del Govern Valencià, en relació amb els articles 6.B 6.C) de l'Ordre d'1 d'agost, del conseller d'Obres Públiques, Urbanisme i Transports, que el desenvolupa, serà requisit per a l'accés al finançament qualificat no ser titular del domini o d'un dret real d'ús o gaudi sobre algun altre habitatge lliure en la mateixa localitat en què se situa l'habitatge objecte de l'actuació protegible, quan el valor del mercat de l'esmentat habitatge lliure excedisca del 20% del preu d'aquell.
  
Quart. En el cas que ens ocupa, examinada la documentació que hi ha en l'expedient, es comprova que la unitat familiar de la interessada, és titular del domini o d'un dret real d'ús o gaudi sobre diversos habitatges lliures, ubicats en la mateixa localitat objecte de les ajudes, el valor de mercat dels quals excedeix del 20% del valor de l'habitatge objecte de la sol·licitud d'ajudes.
  
En conseqüència, no desvirtuant allò que ha adduït la recurrent el contingut de la resolució impugnada, procedeix confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar el recurs ordinari formulat per senyora Rosa María Cremades Grau, contra resolució del Servei Territorial d'Arquitectura i Habitatge de València, de data 27 de febrer de 1998, la qual queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos comptador des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que considere oportú.